At home at the zoo – thespotlight
Το 1959, ο Έντουαρντ Άλμπυ, ένας από τους μεγάλους συγγραφείς του μεταπολεμικού αμερικανικού θεάτρου, γράφει το “Zoo Story” (το πρώτο του έργο), ολοκληρώνοντάς το σε μόλις τρεις εβδομάδες. Ο αρχικός τίτλος ήταν «Peter and Jerry». Το έργο διερευνά την απομόνωση, τη μοναξιά, την κοινωνική ανισότητα και την απανθρωπιά σε έναν εμπορικό κόσμο. Το 2004, σχεδόν μισό αιώνα μετά, ο συγγραφέας γράφει ένα ακόμη μονόπρακτο με τίτλο “Homelife” (το τελευταίο του έργο), το οποίο εμβαθύνει στην έλλειψη επικοινωνίας, στην ασυμμετρία και στο ανικανοποίητο των ερωτικών σχέσεων και το ενώνει με τον Ζωολογικό Κήπο υπό τον τίτλο «At home at the zoo».
Το κοινό της Αθήνας θα έχει τη δυνατότητα να παρακολουθήσει σε πανελλήνια πρώτη στο θέατρο ΑΛΚΜΗΝΗ, τον ανανεωμένο αυτό Ζωολογικό Κήπο. Η πρώιμη γραφή του συγγραφέα ενώνεται αρμονικά με την ωριμότερή του και ο κύκλος που λέγεται Edward Albee κλείνει συγκινητικά.
Εικαστική απόδοση: Γιώργος Μπογιατζίδης
Από 21 Ιανουαρίου 2017 και κάθε Σάββατο στις 18.30 και Κυριακή στις 21.30 στο θέατρο ΑΛΚΜΗΝΗ.
(Αλκμήνης 8-12, Κάτω Πετράλωνα, μετρό Κεραμεικός)
Τιμή εισιτηρίου:13€ (10€ μειωμένο) – τηλ. κρατήσεων: 210 3428650
Μέρος των εσόδων δίνεται στο πρόγραμμα σίτισης και προώθησης υγιεινής διατροφής «Διατροφή» του Ινστιτούτου Prolepsis για τη σίτιση μαθητών σε δημόσια σχολεία ευπαθών περιοχών της Ελλάδας.
TAGS: Έντουανρτ Άλμπυ θέατρο Αλκμήνη Θεοδώρα Σιάρκου